Diari Oficial de la Generalitat Valenciana


Sumari del DOGV 2871, del 18-11-1996 (1996/839998)

RESOLUCIÓ de 27 de setembre de 1996, del conseller de Sanitat i Consum, per la qual es crea el Comitè Assessor d'Adquisició de Medicaments.
-------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/09/27/(1)/dof/vci/html**

### Dades del document

Número de DOGV
:   2871

Data del DOGV
:   18-11-1996

Secció del DOGV
:   DISPOSICIONS GENERALS

Número del document
:   1996/839998


Data del document
:   27-09-1996

Organisme emissor
:   Conselleria de Sanitat i Consum

Tipus de document
:   Resolució

Correcció d'errades

Anàlisi jurídica

RESOLUCIó de 27 de setembre de 1996, del conseller de Sanitat i Consum, per la qual es crea el Comitè Assessor d'Adquisició de Medicaments.   
L'Ordre de 19 de gener de 1996, de la Conselleria de Sanitat i Consum, per la qual es regula l'organització i el funcionament de la Central de Compres de Béns i Serveis per a tots els centres d'aquesta Conselleria, crea, en l'article 1, la Central de Compres de Béns i Serveis, a fi de respondre a la necessitat de disposar d'un mecanisme per a l'adquisició centralitzada de determinats grups, subgrups o famílies de productes o serveis que s'han d'utilitzar en els distints centres.  
La normativa esmentada, en l'article 5, disposa que la Comissió de Compres, com a òrgan col·legiat, té com a finalitat bàsica coordinar la política d'aprovisionament de productes i serveis de la Conselleria de Sanitat i Consum, entre les funcions de la qual destaquen les següents:   
1. Decidir, a proposta del Servei d'Aprovisionament, les famílies de productes, o els serveis externs, l'adquisició dels quals haja de ser gestionada centralitzadament.  
2. Aprovar, a proposta dels diversos centres de la Conselleria de Sanitat i Consum, la inclusió i la codificació de nous articles en la família respectiva quan aquesta ja es trobe codificada i la seua adquisició centralitzada.  
Atès que en l'ordre esmentada, l'annex I relatiu a productes susceptibles d'adquisició amb gestió centralitzada inclou els medicaments amb l'epígraf «Farmàcia» i numeració de grup 30.  
Tenint en compte les obligacions imposades a les administracions públiques en la Llei 25/1990, de 20 de desembre, del Medicament.  
Per tot això, en virtut de les facultats conferides i d'acord amb el Decret 37/1994, de 21 de febrer, pel qual s'estableix el Reglament Orgànic i Funcional de la Conselleria de Sanitat i Consum, modificat parcialment pel Decret 4/1996, de 9 de gener, resolc:  
Primer  
Es crea el Comitè Assessor d'Adquisició de Medicaments de la Conselleria de Sanitat i Consum.  
La seua funció serà assessorar tècnicament la Comissió de Compres d'aquesta Conselleria, en allò que fa referència a l'adquisició de medicaments, d'acord amb el que estableix l'article 5 de l'Ordre de 19 de gener de 1996, per la qual es regula l'organització i el funcionament de la Central de Compres de Béns i Serveis de la Conselleria de Sanitat i Consum.  
Segon  
El Comitè Assessor d'Adquisició de Medicaments estarà constituït pels membres següents:  
El director general del Servei Valencià de Salut o la persona en qui delegue.  
El cap de l'àrea de Prestacions i Assistència Farmacèutica o la persona en qui delegue.  
Cinc responsables del Servei de Farmàcia Hospitalària d'Hospitals de la Conselleria de Sanitat i Consum.  
Estos cinc membres seran nombrats per el conseller de Sanitat i Consum.  
El Comitè Assessor d'Adquisició de Medicaments es reunirà sempre que així ho determine la Central de Compres de Béns i Serveis.  
València, 27 de setembre de 1996.- El conseller de Sanitat i Consum: Joaquín Farnós Gauchía.


Còpia Permalink ELI